คุยกับ ศักดา
Posted on January 18, 2008	by polasitaon
"i can’t stand with her ,no more. i will quit.."ศักดา เพิ่งพูดประโยคนี้กับผม เมื่อตอนค่ำวันนี้นี่เอง
ศักดา เป็นครูที่ดีสำหรับผม อาจจะเรียกได้ว่า ศักดา สอนภาษาอังกฤษเเบบที่ใช้ในชีวิตประจำวันให้กับผม ถามอะไร มันก็ตอบได้หมด เเละ ที่ผมชอบมากๆก็คือ ศักดาจะบอกกับผมเสมอ ว่า คำเเบบนี้ ควรจะใช้กับเหตุการณ์ หรือ สถานการณ์เเบบไหน เเละ ที่สำคัญ เขาเอาไว้ใช้พูด เอาไว้กล่าวสุนทรพจน์ หรือ เอาไว้ใช้เขียน จนผมมักจะมีคำถามติดปาก ที่ว่า "formal term or spoken?"
เเม้ศักดาจะพูดไทยไม่ได้เลย (เเต่พูดลาวได้นิดหน่อย) เขาก็มีวิธีการที่จะทำให้ผมเข้าใจในสิ่งที่เขาอธิบาย ในกรณีที่ ต้องอธิบายวิธีใช้คำศัพท์เเต่ละตัว เเละ สำหรับคำศัพท์ที่ฟังดูเป็นทางการ สักดา ก็จะทำให้มันดูง่ายลง ด้วยการหาคำทดเเทนมาให้ บางทีมันก็ง่ายกว่าที่คิด
เห็นมั้ย? ฟังดูง่ายกว่ากันเยอะเลย .. i perceive เเปลว่า ฉันสังเกตุเห็นว่า…i think ก็ คือ ฉันคิดว่า…. เเต่ฟังดูง่ายๆดี
คือ ศักดา จะให้ทั้งคำตอบ ที่ยาก เเละ ง่ายกับผม เเละทุกๆครั้ง ศักดา จะถามผมว่า "why they alway talk this way?" (ฮา) คือ อย่างว่าเเหละ คนไทยที่มาจบที่เมืองนอก เมืองนา มักจะใช้ภาษาอังกฤษเเบบทางการจนเคยชิน เพราะต้องเจอเเบบนี้ในห้องเรียน อาจจะยกเว้นก็เเต่คนไทยบางคนที่ไม่เเค่มาเรียน (หมายถึง มาใช้ชีวิตอยู่ที่นี่ด้วย)พวกนี้ จะได้หลากหลาย ทั้งภาษาพูด เเละ เขียน เเถมใช้มันได้อย่างถูกกาละเทศะ ส่วนผม เป็นประเภท ภาษางูๆ ปลาๆ (ฮา) ที่ใช้พูดได้อย่างเดียว ผิดมั่ง ถูกมั่ง ตามเเต่บุญทำกรรมเเต่ง
จนวันหนึ่ง ศักดา บอกกับผมว่า เขาไปเจอเพื่อน(สาว)เก่าคนหนึ่ง ด้วยความบังเอิญ อีท่าไหนก็ไม่รู้ Rene เป็น ลูกครึ่ง เกาหลี -อเมริกัน เเต่หล่อนดูคล้ายๆ เม็กซิกัน เสียมากกว่า ศักดา เคยพามาปาร์ตี้ที่บ้านผมครั้งหนึ่ง พร้อมกับ ไอ้ Scott เพื่อนผิวขาว อารมณ์ดี …ณ. ทีเเรก ผมชอบ Rene นะ เธอเป็นกันเองดีออกจะตาย หน้าตาน่ารัก เเถม กินอาหารไทยได้ทุกอย่าง
"ยู สังเกตุมั้ย ? หมู่นี้ ศักดาไม่ค่อยอยู่ร่วมกินข้าวกลางวันกับพวกเรา" นัง Sunny เจ้ากรมบ่างช่างยุ ถามผมขึ้นมาในตอนบ่าย วันหนึ่ง
"ทำไม ยู คิดอย่างงั้นวะ?"
"ยู ไม่เห็นเหรอ อีเล่นมานั่งรอศักดาอยู่หน้าร้าน ไม่ยอมเข้ามานั่งข้างใน ไม่เข้ามาทักทายพวกเรา เเถมทำท่าทางหงุดหงิดๆที่ต้องรอนาน"
"ยูเห็นรอยข่วนเเดงๆ นั่นมั้ย?" ผมพยักหน้าหงึกๆ
"ฉันสงสัยว่า ศักดา โดน Rene ตี ว่ะ"
จนคืนนี้นี่เเหละ ศัดามันคงจะเต็มกลืนเเล้ว มันเล่าให้ผมฟังว่า เมื่อวาน Rene ได้รับบิลจากบริษัทเครดิตคาร์ด ประมาณว่า เธอโดนชาร์จค่าธรรมเีนียมบางอย่าง เป็นจำนวนเงิน $10 ศักดาเลยบอกเธอไปว่า เขาก็เคยโดนชาร์จในกรณีเเบบนี้เหมือนกัน เเทนที่เรื่องจะจบลงเเค่นี้ กลับกลายเป็น Rene ต่อว่าศักดา หาว่า จ่ายเงินออกไปโดยไม่บอกไม่กล่าว เเละ ยังเข้าใจไปว่า ศักดา โดนชาร์จเเบบนี้มาหลายครั้งเเล้ว เเต่ไม่ได้บอกเธอ
"ถ้าฉันไม่ลืมมือถือไว้ในบ้าน ฉันก็คงไม่เจ็บตัว"
"บังเอิญ รึเปล่า?"
"คงไม่ใช่หรอก เพราะ หล่อนกระชากประตูใส่มือฉัน จนฉันต้องขอร้องให้หยุดน่ะ" มาย ก๊อด….
"Rene อาจจะอารมณ์ไม่ดี เพราะท้องล่ะมั๊ง"
"ไม่ใช่หรอก หล่อนเป็นเเบบนี้มานานเเล้ว "
น่าเห็นใจเพื่อนเฮียคนนี้นะ แต่เราคงทำได้แค่เห็นใจเค้า เท่านั้นเอง
อะไรหลายๆอย่างที่มันไม่เเฟร์
เฮ่ออ…